การวางแผนงานเลี้ยง การให้เกียรติแขกที่ได้รับการจัดเลี้ยงเพื่อเป็นเกียรติ การจัดการรายละเอียดของงานเลี้ยง
งานเลี้ยงอำลาที่ดีที่สุดนั้นจะมุ่งเน้นไปยังธีมเฉพาะเจาะจงที่ให้เกียรติแขกของคุณ ปกติแล้วธีมจะเน้นที่ช่วงชีวิตต่อไปของบุคคลนี้และฉลองเพื่อระลึกถึงเวลาที่คุณเคยมีร่วมกัน   ถ้าเพื่อนของคุณกำลังจะย้ายไปที่อื่น ให้นึกถึงว่าธีมแบบไหนจะใช้ได้ คุณอาจจะต้องจัดงานเลี้ยง "ขอให้เดินทางโดยสวัสดิภาพ" ซึ่งใช้ธีมการเดินทางและการสำรวจ งานเลี้ยงของคุณอาจจะมุ่งเน้นไปยังสิ่งของในท้องถิ่นที่ดีที่สุดที่เพื่อนของคุณชอบมากๆ นอกจากนี้ คุณยังอาจจะแนะนำวัฒนธรรมและอาหารบางอย่างที่มีอยู่ในท้องถิ่นที่เพื่อนของคุณกำลังจะย้ายไปได้อีกด้วย บางทีแขกที่ได้รับการจัดเลี้ยงเพื่อเป็นเกียรตินั้นอาจกำลังจะออกจากงาน และย้ายไปบริษัทใหม่ คุณอาจจะต้องจัดงานเลี้ยงที่มุ่งเน้นที่การทำงานอันยอดเยี่ยมที่บุคคลนี้เคยทำที่บริษัทของคุณ รวมธีมของคุณเข้าไว้ในบัตรเชิญ อาหาร การตกแต่ง ฯลฯ ยกตัวอย่างเช่น ถ้าเพื่อนของคุณกำลังจะย้ายไปเมืองหรือประเทศอื่น คุณอาจจะทำคัพเค้กด้วยสีของสถานที่นั้นได้ คุณยังสามารถทำของแต่งเค้กที่มีแผนที่ของสถานที่ใหม่บนด้านหนึ่งและอีกด้านหนึ่งเป็นสถานที่ที่เพื่อนของคุณกำลังจะย้ายออก เลือกสถานที่ที่เหมาะสมสำหรับจัดงานเลี้ยง ซึ่งอาจจะเป็นที่ออฟฟิศ ร้านอาหาร หรือแม้แต่ที่บ้านของคุณเอง สถานที่นั้นควรจะเป็นสถานที่ที่จัดงานเลี้ยงได้ง่ายอีกทั้งยังเป็นสถานที่ที่แขกของคุณจะเพลิดเพลินไปด้วย   สำหรับสมาชิกในครอบครัวที่กำลังจะไปต่างประเทศสักระยะหนึ่งนั้น บ้านคือตัวเลือกที่ดี สำหรับเพื่อนร่วมงานที่กำลังจะเกษียณหรือเปลี่ยนงาน ออฟฟิศหรือร้านอาหารในท้องถิ่นร้านโปรดนั้นเหมาะสม นึกถึงแขกที่ได้รับการจัดเลี้ยงเพื่อเป็นเกียรติว่าต้องการอะไร จำไว้ว่าคุณกำลังจะจัดงานเลี้ยงให้เพื่อนของคุณ มันควรจะเป็นที่ที่บุคคลนี้จะชื่นชม ยกตัวอย่างเช่น ถ้าเพื่อนของคุณกำลังจะย้ายไปที่อื่น คุณอาจจะจัดงานเลี้ยงที่บาร์หรือร้านอาหารที่คุณไปบ่อยๆ ดูว่าคุณสามารถเช่าที่นั่นได้สักสองสามชั่วโมงหรือไม่ สถานที่ควรจะเป็นที่ไหนสักแห่งที่พิเศษและค่อนข้างส่วนตัวสักหน่อย คุณต้องการมีช่วงเวลาที่ดีได้โดยไม่มีคนอื่นมารบกวนคุณหรือถูกคุณรบกวน เชิญคนล่วงหน้าเพื่อให้คนส่วนใหญ่ว่างมาร่วมงานได้ ตอนที่ส่งคำเชิญ ให้พิจารณาว่าแขกที่ได้รับการจัดเลี้ยงเพื่อเป็นเกียรตินั้นต้องการให้ใครมางานเลี้ยงบ้าง เชิญเพื่อนสนิทและครอบครัวก่อน ลองนึกถึงงบประมาณของคุณและเชิญแค่แขกที่สนิทสนมหรือเป็นกลุ่มเล็กๆ ถ้าคุณมีงบประมาณน้อยหรือถ้าคุณรู้ว่าแขกที่ได้รับการจัดเลี้ยงเพื่อเป็นเกียรติไม่ต้องการงานเลี้ยงใหญ่ๆ อย่าลืมเชิญแขกที่ได้รับการจัดเลี้ยงเพื่อเป็นเกียรติด้วยล่ะ เว้นแต่ว่าจะเป็นงานเลี้ยงเซอร์ไพรส์ คุณยังสามารถส่งบัตรเชิญพิเศษที่ทำขึ้นเองได้อีกด้วย   การส่งคำเชิญเป็นวัตถุเป็นวิธีที่ดีในการทำให้คนเข้าร่วมงานเลี้ยงอำลา ตกแต่งเพื่อให้บัตรเชิญเป็นส่วนหนึ่งของธีม ถ้าเพื่อนของคุณกำลังจะย้ายบ้าน คุณอาจจะทำบัตรเชิญที่ดูเหมือนตั๋วเครื่องบิน พิมพ์สถานที่ที่บุคคลนั้นจะย้ายออกและกำลังจะย้ายไป เพิ่มข้อมูลบนตั๋วที่ระบุรายละเอียดเกี่ยวกับเวลาและสถานที่ที่จัดงานเลี้ยง ขอให้แขกกรุณาตอบกลับมาภายในสองหรือสามสัปดาห์ก่อนงานเลี้ยงเพื่อที่จะคุณสามารถวางแผนเรื่องอาหารตามนั้นได้ คุณยังสามารถสร้างกิจกรรมบนเฟสบุ๊คได้อีกด้วย โซเชียลมีเดียเป็นวิธีที่ดีในการเชิญคนและพูดคุยเกี่ยวกับรายละเอียดของงานเลี้ยง สร้างกิจกรรมโซเชียลมีเดียพร้อมกับบัตรเชิญด้วย แต่คนอาจจะไม่รับทราบคำเชิญเสมอไปถ้ามาจากโซเชียลมีเดียอย่างเดียว ยิ่งไปกว่านั้นบัตรเชิญยังเป็นของขวัญเล็กๆ น้อยๆ จากงานเลี้ยงที่ดีเยี่ยมและสามารถนำมาใช้เป็นส่วนหนึ่งของของขวัญอำลาหรือกระดานความทรงจำได้อีกด้วย อย่างไรก็ตาม ถ้าคุณไม่อยากทำบัตรเชิญ คุณก็สามารถออกแบบบัตรเชิญอิเล็กทรอนิกส์ที่มีสีสันสวยงามได้เช่นกัน คุณควรจะหาของอะไรให้แขกที่ได้รับการจัดเลี้ยงเพื่อเป็นเกียรติไว้เพื่อระลึกถึงช่วงเวลานี้ ของขวัญที่น่าซาบซึ้งเป็นวิธีที่ดีเยี่ยมในการส่งเพื่อนหรือเพื่อนร่วมงานของคุณไปพร้อมกับความทรงจำที่มีความสุขไปแสนนาน ลองขอคนที่จะเข้าร่วมงานให้ช่วยบริจาคกันคนละนิดคนละหน่อยดูสิ   ถ้าคุณรู้สึกอึดอัดใจที่จะขอเงินจากคนอื่นก็ไม่เป็นไร คุณสามารถแจ้งให้บรรดาแขกทราบว่าคุณกำลังวางแผนที่จะหาหรือทำบางสิ่งบางอย่างให้แขกที่ได้รับการจัดเลี้ยงเพื่อเป็นเกียรติ อธิบายว่าคุณจะซึ้งใจสำหรับการสนับสนุนใดๆ ก็ตาม เสนอทางเลือกให้คนอื่นๆ ที่จะเข้าร่วม ถ้าคุณไม่ได้ต้องการขอแค่เงิน ลองขอคนอื่นให้ช่วยหาของตกแต่ง เตรียมงาน ทำหรือนำอาหารมา ฯลฯ การสนับสนุนช่วยเหลือใดๆ ก็ตามนั้นช่วยได้ คุณอาจจะส่งรูปที่ดีที่สุดจากบรรดารูปถ่ายเหล่านี้ทางอีเมลหรือพิมพ์ลงบนผืนผ้าใบและส่งให้คนที่ย้ายไปเพื่อให้ระลึกถึงเหตุการณ์และทุกคนที่เข้าร่วมงานในวันนั้น  คุณยังอาจจะประดิษฐ์รูปภาพปะติดที่แสดงให้เห็นภาพกลุ่มเพื่อนหรือเพื่อนร่วมงานที่กำลังแบ่งปันความทรงจำสนุกๆ เป็นของขวัญเพิ่มเติมได้อีกด้วย จัดเกมงานเลี้ยงบางอย่างที่แขกที่ได้รับการจัดเลี้ยงเพื่อเป็นเกียรติของคุณชอบ หรือมุ่งเน้นไปที่แขกของคุณ   คุณสามารถใช้เกมหมุนขวดกับเกมงานเลี้ยงคลาสสิก เช่น เกม Two Truths and Lie ซึ่งบรรดาแขกที่มาร่วมงานต้องไปรอบๆ และเล่าเรื่องราวสั้นๆ สามเรื่องที่เกี่ยวข้องกับแขกที่ได้รับการจัดเลี้ยงเพื่อเป็นเกียรติ สองเรื่องเป็นเรื่องจริงแต่อีกเรื่องหนึ่งเป็นเรื่องที่แต่งขึ้น แขกที่ได้รับการจัดเลี้ยงเพื่อเป็นเกียรติจะไม่ตัดสินจนกว่าแขกคนอื่นจะเริ่มทาย แขกที่หาเรื่องโกหกได้มากที่สุดในตอนท้ายจะชนะ   คุณยังอาจจะล้อเลียนแขกที่ได้รับการจัดเลี้ยงเพื่อเป็นเกียรติได้ด้วย แค่ให้แน่ใจว่าเรื่องตลกทั้งหมดจะไม่ทำให้โกรธจริงๆ และคุณจะลงท้ายด้วยข้อความในทางบวก การล้อเลียนอาจจะเป็นเรื่องสนุกแต่คุณต้องระวังอย่าให้เลยเถิดเกินไป คุณสามารถเล่นเกมอะไรก็ได้ที่คุณต้องการ เพื่อเพิ่มความรู้สึกให้ปรับเกมให้เป็นธีมเดียวกับงานเลี้ยง ยกตัวอย่างเช่น ถ้าเพื่อนของคุณกำลังจะย้ายไปต่างประเทศและคุณมีอายุที่สามารถดื่มได้ตามกฎหมาย คุณสามารถเล่นเบียร์ปอง (โยนลูกปิงปองลงแก้วเบียร์) ที่คุณปรับตามความเหมาะสมได้ ด้านหนึ่งเป็นประเทศปัจจุบันของคุณ อีกด้านหนึ่งเป็นประเทศที่เพื่อนของคุณกำลังจะไป ตัดแผนที่ปลายทางของแขกของคุณออกและให้ทุกคนเลือกไปสถานที่สนุกๆ หรือทำอะไรที่สถานที่ใหม่ ให้โอกาสทุกคนมีส่วนร่วมบางอย่างในงานเลี้ยง เพียงเพราะว่าคุณอาจจะเป็นผู้รับผิดชอบในการจัดงานเลี้ยงแต่นั่นไม่ได้หมายความว่าคุณควรจะได้หน้าคนเดียว  ไม่ว่าจะเป็นเพื่อนร่วมงานที่ได้งานใหม่หรือเกษียณอายุ เพื่อนที่กำลังจะย้ายบ้าน หรือใครก็ตามที่สนิทกับคุณกำลังจะออกไปปฏิบัติหน้าที่ก็ตาม ย่อมมีหลายคนที่สนใจเกี่ยวกับบุคคลนี้ เมื่อคุณปล่อยให้ทุกคนมีส่วนร่วมในสิ่งที่พิเศษแล้ว คุณจะไม่เพียงแต่จัดงานเลี้ยงอำลาที่ดีที่สุดให้แขกที่ได้รับการจัดเลี้ยงเพื่อเป็นเกียรติเท่านั้นนะ แต่คุณยังทำให้ทุกคนได้กล่าวคำอำลาอย่างมีความหมายและพิเศษไม่เหมือนใครอีกด้วย ตอนที่นึกถึงของขวัญและวิธีดีๆ ในการบอกลานั้น คุณคงต้องการมอบอะไรบางอย่างที่ทำให้แขกที่ได้รับการจัดเลี้ยงเพื่อเป็นเกียรตินั้นมีความสุขยามระลึกถึงเวลาทั้งหมดที่อยู่ด้วยกัน   ก่อนที่งานเลี้ยงจะเลิกรา ให้ทุกคนมีช่วงเวลาเพื่อบอกลาส่วนตัวกับแขกที่ได้รับการจัดเลี้ยงเพื่อเป็นเกียรติ งานเลี้ยงอำลาอาจจะเต็มไปด้วยความรู้สึกท่วมท้นและหาเวลาคุยกันแบบตัวต่อตัวได้ไม่ง่าย ให้จัดกิจกรรมที่คนส่วนใหญ่สามารถมีส่วนร่วมได้แต่ให้เวลาตัวต่อตัวกับแขกที่ได้รับการจัดเลี้ยงเพื่อเป็นเกียรติบ้าง สุดท้าย มอบของขวัญใดๆ ให้กับแขกที่ได้รับการจัดเลี้ยงเพื่อเป็นเกียรติ และดื่มอวยพรให้เพื่อนของคุณโชคดี ดื่มอวยพรอำลาครั้งสุดท้ายที่แสดงถึงความรักและความชื่นชมทั้งหมดของคุณที่มีต่อบุคคลนี้ ให้เพื่อนของคุณรู้ว่าแม้ว่าคุณจะไม่ได้อยู่ด้วยกันทุกวัน แต่มิตรภาพของคุณจะยังคงอยู่เสมอ การจัดงานเลี้ยงอำลาอันแสนวิเศษเองคนเดียวนั้นจะเป็นเรื่องยากสำหรับคุณ แต่คุณไม่น่าที่จะต้องทำอย่างนั้นหรอก เพราะว่าน่าจะมีหลายๆ คนในกลุ่มของคุณที่เต็มใจและพร้อมจะช่วย   มอบหมายหน้าที่บางอย่างให้คนอื่นๆ เพื่อทำทุกอย่างให้เสร็จทันเวลาได้ง่ายขึ้น คุณอาจจะมอบหมายให้เพื่อนของคุณคนหนึ่งไปหาของตกแต่ง กำหนดให้คนหนึ่งรับผิดชอบเรื่องอาหาร บางทีคุณอาจจะมีเพื่อนที่มีฝีมือประณีตที่ต้องการช่วยคุณทำหนังสือรวมความทรงจำที่ประทับใจหรือของที่ระลึกที่เยี่ยมยอด การแบ่งหน้าที่กันจะทำให้มั่นใจได้ว่างานเลี้ยงของคุณจะดีที่สุดเท่าที่จะเป็นไปได้ และเมื่อถึงเวลางานเลี้ยงจริงๆ คุณสามารถมุ่งความสนใจไปที่ตัวแขกที่ได้รับการจัดเลี้ยงเพื่อเป็นเกียรติได้เลย ตกแต่งบริเวณงานเลี้ยงให้เข้ากับธีมของคุณ คุณอาจจะมีการตกแต่งที่ผสมผสานอดีตและอนาคตเข้าด้วยกัน ยกตัวอย่างเช่น:   มีเรือหรือเครื่องบินลำเล็กๆ สำหรับคนที่จะเดินทางไปต่างประเทศ ใช้สีที่ตรงกับประเทศที่เพื่อนของคุณจะเดินทางออกและประเทศเพื่อนของคุณจะไป คุณอาจจะแบ่งบริเวณงานเลี้ยงเป็นครึ่งหนึ่ง คุณตกแต่งบริเวณครึ่งหนึ่งด้วยสีและองค์ประกอบของสิ่งที่เพื่อนของคุณชื่นชอบจากประเทศนี้ และอีกครึ่งหนึ่งมีสีและสิ่งต่างๆ ที่แสดงถึงวัฒนธรรมของประเทศใหม่ มีนาฬิกาเรือนเล็กๆ สมุดจดเวลาทำงาน หรือสิ่งของเกี่ยวกับการทำงานที่คล้ายกันนี้สำหรับคนที่เกษียณอายุ นอกจากนี้ ให้ลองคิดที่จะสร้างองค์ประกอบที่เพื่อนร่วมงานหรือเพื่อนของคุณแสดงความตื่นเต้นที่จะทำเมื่อเกษียณอายุเข้าไปด้วย บุคคลนี้อาจจะเคยแสดงความปรารถนาว่าจะนั่งอยู่ที่ระเบียงและอ่านหนังสือ ทำไมไม่ลองตกแต่งมุมห้องให้เหมือนเป็นระเบียงล่ะ ลองเพิ่มเก้าอี้สวยๆ และโต๊ะข้างพร้อมด้วยหนังสือเข้าไปดูสิ บริเวณนี้ยังอาจจะเป็นบัลลังก์พิเศษในงานเลี้ยงของแขกที่ได้รับการจัดเลี้ยงเพื่อเป็นเกียรติได้อีกด้วย สายรุ้งประดับเป็นของประดับตกแต่งที่ดีเสมอ หาสายรุ้งประดับสีโปรดของบุคคลนั้น หรือเป็นสัญลักษณ์ของสิ่งที่เกี่ยวข้องกับการอำลา คุณอาจจะทำสายรุ้งประดับที่มีภาพแผนที่แสดงสถานที่ที่แขกของคุณกำลังจะจากไปและไปถึงได้ด้วย ลองจัดบริเวณพิเศษที่คุณสามารถวางหนังสือหรือการ์ดให้ทุกคนลงชื่อและเขียนข้อความได้ คุณยังสามารถปรับแต่งให้เหมาะกับธีมได้อีกด้วย ถ้าเพื่อนของคุณกำลังจะย้ายไปต่างประเทศ คุณอาจจะหาขวดและม้วนกระดาษเล็กๆ จากนั้นคนอื่นๆ สามารถเขียนข้อความลงบนกระดาษและใส่ข้อความลงในขวดได้ จะเป็นอาหารที่หยิบกินด้วยมือก็ได้เว้นแต่ว่าคุณวางแผนที่จะจัดอาหารแบบโต๊ะจีน พยายามเลือกอาหารที่คุณรู้ว่าบุคคลที่กำลังจะย้ายไปนั้นชอบมาก   ขนมขบเคี้ยวเล็กๆ แซนด์วิช และขนมหวานนั้นดีเยี่ยม เพราะอาหารเหล่านี้จะทำให้คนเดินไปมาและสังสรรค์กันได้ ในทางตรงกันข้าม อาหารโต๊ะจีนอร่อยๆ อาจจะมีความหมายกับแขกที่ได้รับการจัดเลี้ยงเพื่อเป็นเกียรติมากกว่าก็ได้ ใช้จานและเครื่องเงินที่เข้ากับธีมของคุณ หาอาหารท้องถิ่นจานโปรดของเพื่อนและ/ หรืออาหารที่แสดงถึงประเภทอาหารของสถานที่ใหม่ที่เพื่อนของคุณกำลังจะไป หรือถ้าคุณกำลังจะจัดงานเลี้ยงอำลาให้เพื่อนร่วมงาน ให้ลองสั่งอาหารจากร้านอาหารร้านโปรดของเพื่อนร่วมงานใกล้ๆ ออฟฟิศของคุณ ถ้าคุณอายุมากพอที่จะดื่มได้แล้ว ให้หาเบียร์และสุราในท้องถิ่นซึ่งแขกที่ได้รับการจัดเลี้ยงเพื่อเป็นเกียรตินั้นชื่นชอบ บางครั้งเบียร์เย็นๆ จากโรงเบียร์ท้องถิ่นที่เพื่อนของคุณโปรดปรานนั้นก็ใช้ได้เลยทีเดียวล่ะ จัดบุคคลที่อาจจะต้องการกล่าวสุนทรพจน์   สุนทรพจน์นั้นอาจจะพูดเกี่ยวกับว่าแขกที่ได้รับการจัดเลี้ยงเพื่อเป็นเกียรตินั้นยอดเยี่ยมแค่ไหน เน้นสุนทรพจน์ของคุณว่าบุคคลนี้มีความหมายต่อคุณมากเท่าไรหรือบุคคลนี้เคยสอนคุณมากแค่ไหน ขอผู้พูดให้พูดสั้นๆ เพื่อหลีกเลี่ยงการพูดเรื่องต่างๆ จนยืดเยื้อ สุนทรพจน์อาจจะมุ่งเน้นที่หัวข้ออะไรก็ได้มากมาย ตั้งแต่เรื่องตลกๆ ไปจนถึงความทรงจำที่ซาบซึ้งและความปรารถนาดี ให้แน่ใจว่ามีโอกาสให้บุคคลที่ได้รับเกียรตินั้นตอบโต้ได้ แต่อย่าบังคับให้แขกที่ได้รับการจัดเลี้ยงเพื่อเป็นเกียรติพูด แม้ว่างานเลี้ยงอำลาอาจจะสนุกสนานและมีความสุข แต่ก็อาจจะมีความสะเทือนอารมณ์ได้เช่นกันและเพื่อนของคุณอาจจะไม่อยากพูดต่อหน้าทุกคนก็ได้ เป็นเรื่องปกติที่งานเลี้ยงอำลาจะให้ของขวัญกับคนที่กำลังจะจากลา   นึกถึงทั้งที่บุคคลที่กำลังจะออกและรายละเอียดว่าเป็นแบบไหน เพื่อนของคุณอาจจะได้รับความเพลิดเพลินจากกระดานความทรงจำหรือหนังสือมากกว่าสิ่งที่คุณซื้อ นอกจากนี้ให้นึกถึงว่าบุคคลนี้กำลังจะไปที่ไหน ถ้าเพื่อนของคุณกำลังจะย้ายไปต่างประเทศ ให้หาของขวัญที่มีขนาดเล็กหรือแม้กระทั่งช่วยเขาย้ายบ้าน สำหรับการเกษียณอายุนั้น มีของขวัญตามประเพณีจากบริษัทที่บุคคลนั้นอาจจะได้รับอยู่แล้ว แต่คุณก็ควรจะมอบอะไรบางอย่างที่ทำให้ระลึกถึงเวลาและความสัมพันธ์ที่บริษัทให้กับแขกที่ได้รับการจัดเลี้ยงเพื่อเป็นเกียรติด้วย สำหรับคนที่จะเดินทาง ให้หาสิ่งที่ช่วยบุคคลนั้นในการเดินทาง คุณอาจจะรู้ว่าเพื่อนของคุณจะเดินทางแบบแบกเป้ แต่ไม่มีกระเป๋าเป้สะพายหลังดีๆ สำหรับการเดินทาง ทุกคนอาจจะลงขันกันและให้กระเป๋าเป้สะพายหลังกับเพื่อนของคุณได้ ถ้าคุณต้องการให้ดียิ่งไปกว่านั้น ก็ให้ใส่อุปกรณ์ต่างๆ เช่น ขวดน้ำ อุปกรณ์อาบน้ำต่างๆ และของว่างที่เขาชื่นชอบลงไปด้วย นึกถึงว่าทำไมแขกที่ได้รับการจัดเลี้ยงเพื่อเป็นเกียรติกำลังจะออกและบุคคลนี้จะไปที่ไหน ลองทำหรือให้ของขวัญที่จะเป็นประโยชน์กับเพื่อนของคุณ อย่าให้สิ่งที่เคลื่อนย้ายยากกับแขกที่ได้รับการจัดเลี้ยงเพื่อเป็นเกียรติหรือสิ่งที่แขกของคุณไม่ต้องการ เพื่อนของคุณอาจกำลังจะย้ายไปอยู่เมืองอื่น แทนที่จะให้ของที่เพื่อนจะต้องแพ็คและขนย้ายมากขึ้น ทำไมไม่ให้กล่องสำหรับขนย้ายหรือแม้แต่จ้างบริษัทขนย้ายเพื่อช่วยแพ็คทุกอย่าง หรือบางทีคุณและเพื่อนๆ อาจจะทำรูปภาพปะติดจากรูปแห่งความทรงจำระหว่างกันรวมทั้งของที่ใช้ได้จริงอย่างเช่น กระเป๋าเป้สะพายหลังและของใช้สำหรับเดินทางล่ะ ถ้าเพื่อนร่วมงานของคุณกำลังจะย้ายไปบริษัทใหม่ ให้นึกถึงสิ่งที่เกี่ยวข้องกับงานซึ่งจะเตือนให้บุคคลนี้นึกถึงความทรงจำดีๆ กับคุณ แต่จะเป็นประโยชน์สำหรับงานใหม่ด้วย บางทีอาจจะเป็นปลอกใส่โน้ตบุ๊คที่ทำเอง หรือคุณอาจจะให้เครื่องประดับตั้งโต๊ะกระจุกกระจิกกับบุคคลนี้
เลือกธีมงาน. หาสถานที่ดีๆ เพื่อจัดงานเลี้ยงที่เหมาะกับธีม. ส่งคำเชิญ. ขอเงินบริจาคสำหรับของขวัญ. ถ่ายรูปเพื่อระลึกถึงโอกาสนี้เยอะๆ . เล่นเกมที่ให้เกียรติแขกของคุณ. ให้ทุกคนมีส่วนร่วม. ส่งมอบความทรงจำที่ได้เตรียมไว้ด้วยความปรารถนาดีให้แขกของคุณ. มอบหมายหน้าที่ให้คนอื่นๆ . ประดับตกแต่ง. จัดอาหาร. วางแผนสำหรับสุนทรพจน์. หาของขวัญอำลา.
https://www.wikihow.com/Hold-a-Farewell-Party https://www.wikihow.com/Hold-a-Farewell-Party https://www.wikihow.com/Hold-a-Farewell-Party
Planning the Party Honoring the Guest of Honor Organizing the Party Details